2016-cı ildə miqrant ölümü rekord həddə çatıb
Beynəlxalq Miqrasiya Təşkilatının bildirdiyinə görə, 2016-cı ildə miqrasiya marşrutlarında hər gün təxminən 20 miqrant həyatını itirir
Beynəlxalq Miqrasiya Təşkilatına əsasən, 2016-cı ildə miqrasiya marşrutlarında hər gün təxminən 20 miqrant həyatını itirir. Bu, əvvəlki illərlə müqayisədə daha yüksək rəqəmdir. Bu il 7 min 200 ölüm hadisəsinin yarıdan çoxu Aralıq dənizi vasitəsilə Yunanıstan, İtaliya, Kipr və İspaniyaya yolda baş verib. Bu haqda təşkilatın cümə günü açıqladığı bəyanat bildirilir. Aralıq dənizində yüksək ölüm hallarının artması Avropaya miqrant axınının keçən illə müqayisədə ciddi şəkildə azaldığı bir vaxt daha artıq diqqətə səbəb olub. Beynəlxalq Miqrasiya Təşkilatının bildirdiyinə görə, 2015-ci ildə Avropaya gələn miqrantların sayı 883 min 393 nəfər olduğu halda, bu il bu rəqəm 357 min 249 nəfərdir. Miqrantlar arasında ölüm hallarının Mərkəzi Amerika və Birləşmiş Ştatlar Meksika sərhədi, eləcə də Şimali və Cənubi Afrikada da artdığı müşahidə edilir. Beynəlxalq Miqrasiya Təşkilatının məlumatına əsasən, 2015-ci ildə 5 min 740, 2014-cü ildə isə 5 min 267 nəfər miqrant həyatını itirib. Təşkilatın təxminlərinə görə, bu tendensiyanın davam etdiyi halda, bu ilin sonuna qədər daha 300 miqrant həyatını itirə bilər. Lakin təşkilat eyni zamanda bildirir ki, dəqiq rəqəmləri göstərmək çətindir. Beynəlxalq Miqrasiya Təşkilatının hesabatını açıqlamasından sonra rəqəmlərə yeni düzəlişlər edilib. Belə ki, Aralıq dənizində Liviya sahillərində cümə axşamı gəminin batmasından sonra daha 88 nəfərin itkin düşdüyü haqda məlumat verilib.